Diari Oficial de la Generalitat Valenciana


Sumari del DOGV 5596, del 11-09-2007 (2007/11452)

ORDRE de 31 d'agost de 2007, de la Conselleria d'Economia, Hisenda i Ocupació, per la qual es modifica l'Ordre de 15 de febrer de 2005 que regula la comprovació i el procediment de registre de les dades de les persones físiques i jurídiques que es relacionen econòmicament amb l'administració de la Generalitat, i s'aprova un nou model d'instància de "Manteniment de Tercers".
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2007/08/31/(2)/dof/vci/html**

### Dades del document

Número de DOGV
:   5596

Data del DOGV
:   11-09-2007

Secció del DOGV
:   I. DISPOSICIONS GENERALS

Número del document
:   2007/11875


Data del document
:   31-08-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * formulari
    * base de dades
    * dades personals
    * legislació
    * tractament de dades
    * comptabilitat pública
    * persona jurídica
    * administració regional
    * persona física

ORDRE de 31 d'agost de 2007, de la Conselleria d'Economia, Hisenda i Ocupació, per la qual es modifica l'Ordre de 15 de febrer de 2005 que regula la comprovació i el procediment de registre de les dades de les persones físiques i jurídiques que es relacionen econòmicament amb l'administració de la Generalitat, i s'aprova un nou model d'instància de "Manteniment de Tercers". [2007/11686]
A través de l'Ordre de 15 de febrer de 2005, publicada en el Diari Oficial de la Comunitat Valenciana el 4 de març següent, la conselleria d'Economia, Hisenda i Ocupació va establir el procediment que s'ha de seguir per a la tramitació d'altes, baixes i modificacions de tercers ?persones físiques i jurídiques que es relacionen econòmicament amb l'administració de la Generalitat- així com de les seus dades de domiciliació de pagaments en el fitxer COMPTABILITAT del Sistema d'Informació Comptable, i aprovà un model d'instància que necessàriament ha de ser emplenat per tots aquells tercers a favor dels quals s'han d'expedir pagaments que estiguen subjectes a intervenció prèvia.
En el model referit s'inclou actualment com a camp obligatori el codi IBAN, sistema d'identificació dels números de compte per a transferències transfrontereres en euros, introduït pel Reglament 2560/2001 del Parlament Europeu i del Consell de la Unió Europea. D'altra banda, la necessària adaptació a la norma CSB 34.1 del Banc d'Espanya dels fitxers de transferències que emet la Generalitat, suposa la introducció en els sistemes informàtics afectats dels formats estandarditzats per la dita norma per als comptes d'abonament dels beneficiaris, que en el cas de transferències transfrontereres exigixen el codi del país i el codi BIC (SWIFT) de l'entitat del beneficiari: codi internacional que permet identificar de forma única a cada entitat de crèdit i/o les seues oficines.
Amb la present ordre s'aprova, per tant, un nou model d'instància de "Manteniment de Tercers" que per al supòsit específic de comptes estrangers, incorpora els camps corresponents a fi de demanar la dita informació i que, al seu torn, presenta algunes menudes variacions en el format i en les instruccions d'ompliment, amb el propòsit de millorar el model anterior en funció de l'experiència acumulada des de la seua implantació. Així mateix, s'introduïxen les oportunes modificacions en el text de l'ordre de 15 de febrer de 2005, adequant aquells aspectes de la seua regulació que es veuen afectats com a conseqüència de les variacions incorporades en el model.
En virtut d'això, d'acord amb el que establix l'article 28.e) de la Llei 5/1983, de 30 de desembre, del Consell, en relació amb el que disposa l'article 41 del text refós de la Llei d'Hisenda Pública de la Generalitat,
DECRETE
Primer
Aprovar les modificacions següents en el text de l'Ordre de la conselleria d'Economia, Hisenda i Ocupació, de 15 de febrer de 2005, per la qual es regula la comprovació i el procediment de registre de les dades de les persones físiques i jurídiques que es relacionen econòmicament amb l'administració de la Generalitat:
L'apartat 3r de l'article 3 queda redactat de la manera següent:
"3. Són sol·licituds de Modificació aquelles instàncies que es presenten per un tercer per a variar exclusivament les dades del domicili que té registrades en el fitxer COMPTABILITAT."
L'apartat 3r de l'article 5 queda redactat de la manera següent:
" 3. Els blocs A "Dades del Tercer", B "Dades Bancàries", C "Declaració" i D "Certificació", han d'omplir-se obligatòriament en les instàncies d'alta."
L'apartat 4t de l'article 5 queda redactat de la manera següent:
"4. Tots els comptes bancaris s'hauran d'ajustar a la codificació internacional normalitzada".
Se suprimix l'apartat 6é de l'article 6.
L'article 7 queda redactat de la manera següent:
"Article 7.Caducitat dels registres
En les operacions d'obertura de cada exercici comptable, el sistema informàtic inhabilitarà per caducitat les versions dels tercers que no hagen registrat apunts comptables en els quatre exercicis anteriors, així com tots aquells el cessament d'activitat dels quals haja notificat l'Agència Estatal d'Administració Tributària."
Segon
Aprovar el model d'instància de "Manteniment de Tercers" que s'adjunta a la present ordre com annex, el qual haurà de ser emplenat per les persones físiques i jurídiques que es relacionen econòmicament amb l'administració de la Generalitat, per al registre de les seues dades en el fitxer de COMPTABILITAT del Sistema d'Informació Comptable, i substituïx l'aprovat mitjançant ordre d'esta conselleria, de 15 de febrer de 2005.
DISPOSICIÓ FINAL
La present ordre entrarà en vigor el mateix dia de la publicació en el Diari Oficial de la Comunitat Valenciana.
València, 31 d'agost de 2007
El conseller d'Economia, Hisenda i Ocupació
i vicepresident segon del Consell,
Gerardo Camps Devesa


Còpia Permalink ELI